„Este Universitatea vulnerabilă? Provocările Inteligenței Naturale și Artificiale”, o nouă ediție a Școlii de Integritate CARFIA

În perioada 14-16 septembrie 2023, Centrul de Acțiune, Resurse, Formare pentru Integritate Academică al Universității din București (CARFIA) organizează o nouă ediție a Școlii de Integritate a destinată universităților din Consorțiul „Universitaria”.
Evenimentul intitulat „Este Universitatea vulnerabilă? Provocările Inteligenței Naturale și Artificiale” se adresează tuturor universităților din Consorțiul „Universitaria”, în contextul reluării activității Grupului de Lucru pentru Integritate Academică (GLIA) al Consorțiului. 
Școala de Integritate le oferă membrilor comunităților universitare din Consorțiu cu atribuții în domeniul eticii și integrității academice ocazia de a schimba idei și practici cu omologii lor și de a cunoaște și dezbate principalele noutăți și provocări din acest domeniu.
CARFIA susține de mai mulți ani și inițiază sau contribuie la dezvoltarea unei reale culturi etice și de integritate în universitățile din România. E un tip de cultură nouă care cere susținere nu numai din partea top managementului universitar, ci și din partea celor care funcționează și în cercetare și în predare.
Agenda completă a evenimentului poate fi consultată aici. 
